UEFA Yevro 2024
UEFA, Yevro-2024 chempionati yoki Yevro-2024, 2024-yilgi futbol boʻyicha Yevropa chempionatining 17-turniri. Ushbu turnir UEFA tomonidan unga aʼzo davlatlarning erkaklar terma jamoalari uchun toʻrt yilda bir marta oʻtkaziladigan futbol chempionati hisoblanadi. Ushbu turnir 2024-yilning 14-iyundan 14-iyuliga qadar Germaniyada oʻtkaziladi. Bu safar uchinchi marta Yevropa chempionati oʻyinlari Germaniya hududida va ikkinchi marta qayta birlashtirilgan Germaniyada oʻtkaziladi. Bunga sabab sobiq Gʻarbiy Germaniya 1988-yilda turnirga mezbonlik qilgan va koʻp millatli Yevro-2020ning toʻrtta oʻyini Myunxenda oʻtkazilgan. Yevro-2020 COVID-19 pandemiyasi sababli 2021-yilga qoldirilganidan soʻng turnir odatdagi toʻrt yillik tsikliga qaytadi. Italiya amaldagi chempion sifatida ishtirokini Shveysariyaga qarshi oʻyinda, 1/8 finaldayoq magʻlub boʻlib yakunladi. Mezbon mamlakat Germaniya esa chorak finalda Ispaniya tomonidan magʻlub boʻldi.